सापेक्ष सत्य के विपरीत जो वास्तविक सत्य होता है व्ह सीमा , देश , और काल से परे होता है। ऐसा सत्य केवल परमात्मा ही हो सकता है। यही कारण है कि वेद तथा उपनिषद आदि धर्म ग्रंथों में परमात्मा को ही निरपेक्ष सत्य माना गया है , तथा इसे अपरिवर्तनीय , अखंडनीय , अविभाज्य तथा अमर्त्य जैसे अनेकों विशेषणों से युक्त माना गया है। इस पर त्रिकाल का कोई प्रभाव नहीं पड़ता है। जिस प्रकार से समय के खंड भूत , भविष्य और वर्तमान किए गए हैं , ठीक उसी प्रकार मानवीय बोध के लिए सत्य को भी तीन खंडों में बांटा गया है।